Marcel Ciolacu: 'Ministrul economiei pregătește un proiect ambițios privind Drona Românească'
Premierul Marcel Ciolacu a declarat, miercuri, la deschiderea Expoziției internaționale Black Sea Defense and Aerospace - BSDA 2024 că România nu-și mai permite să facă greșelile din trecut, când uzinele de armament au fost închise, iar cele rămase în viață erau amenințate cu falimentul'. Premierul a mai spus că ministrul Economiei, Radu Oprea pregătește un proiect ambițios privind Drona Românească și și-ar dori ca, la ediția de anul viitor, să vedem un stand dedicat acestui proiect.